b'\n_START_ARTICLE_\nHostni teloh\n_START_SECTION_\nOpis\n_START_PARAGRAPH_\nHostni teloh je zelnata trajnica z golim, okroglim steblom in stopalastimi neodlakanimi listi, ki so deljeni v \xc4\x8drtalastosuli\xc4\x8daste segmente in imajo fino nazob\xc4\x8dan rob. Poganjajo iz tal in imajo dolge peclje. Korenika je mo\xc4\x8dna in le\xc5\xbei v zemlji vodoravno. Cvetovi so zelene barve, obi\xc4\x8dajno so kimasti, \xc5\xa1iroki do 4 cm in imajo od 3 do 7 plodnih ter 5 ven\xc4\x8dnih listov. V cvetu so \xc5\xa1tevilni zeleni pra\xc5\xa1niki z rumenobelimi pra\xc5\xa1nicami, ki pa zgodaj odpadejo. Pod pra\xc5\xa1nicami je krog zelenih medovnikov. Plod je napihnjen, ve\xc4\x8dsemenski me\xc5\xa1i\xc4\x8dek, ki se odpira po \xc5\xa1ivu. _NEWLINE_Hostni teloh je raz\xc5\xa1irjen po Sloveniji, zahodni Mad\xc5\xbearski, jugozahodni Avstriji, severni Hrva\xc5\xa1ki in verjetno tudi po delih Romunije.'